ایران پرزیدنتی حسن روحانی آمریکانین نیویورک شهرین‌ده اولوسلارآراسی پول فوندو باشقانی کریستین لاگارد ائیله بیر آرایا گلدی.
ایران جمهورباشقانلیغی اینترنت سایتین‌دان وئریله‌ن معلوماتا گؤره، بیرلشمیش میلتلر تشکیلاتینین ۷۳.جو باش قورولونا قاتیلماق اوچون نیویورک‌دا اولان روحانی، اؤلکه‌سینین دونیا پول فوندلاری و اولوسلارآراسی پول فوندو ایله ایلیشکیلری گلیشدیرمه قونوسوندا ایلگیلی اولدوغونو، ایران‌داکی اقتصادی پروگراملارین ایرلیلدیلمه‌سین‌ده اولوسلارآراسی پول فوندو ایله ائده‌جکلری مشاوره‌لردن ایستیفاده ائتمک ایسته‌دیکلرینی بیلدیردی.
ایران جمهورباشقانی، آیریجا اولوسلارآراسی پول فوندونون عملی تأثیرینی گؤسترمه‌سی باخیمین‌دان بیر عضو اؤلکه‌نین اقتصادی ثابتلیگین‌ده رول اوینایابیله‌جگینی اورتایا قویماسی لازیم اولدوغونو قید ائتدی.
لاگارد ایسه، وظیفه‌لرینین دونیاداکی مالی ثابیتلیگین قورونماسی و اقتصادین بؤیومه‌سی اولدوغونو بیلدیره‌رک، ایران ایله ائده‌جکلری امکداشلیق‌دا دا بو قونوداکی وظیفه‌لرینی داوام ائتدیره‌جکلرینی ایفاده ائتدی.
